Icegrave



Történet

Város alapítása
Észak kies földjére egy rend keveredett, kik rejtőzködve éltek, hisz nem volt uruk és otthonuk. Hittek abban, hogy ők kilencen egyenlők, egyikük sem több a másiknál. Létre hoztak egy tábort, melybe az északi síkságokon és hegyek közt élő emberek mentek védelemért. A tábor hihetetlen sebességgel fejlődött és lassan várossá nőtte ki magát. Ez lett a rend központja. Igyekeztek baráti kapcsolatot kialakítani a környező birodalmakkal, így Morovel a nagy kereskedő város is szívesen fogadta szövetségesének. Ellentétben a két mágus birodalommal, kik gyanakvással figyelték a várost, melyet Icestone-nak neveztek. A város lakóinak az akarat és a becsület olyan volt, mint egy jég és a kő. Szilárd és fagyos. Kezdetben minden jól ment, a mágusok nem voltak a szövetségeseik, de háborúval sem fenyegették a rendet. A rend neve „Supper Is Ready” volt.

A Balsors kezdete
Egyszer mikor még béke honolt a városok között, a rend tagjai családjaikkal vadászatra indultak, melyen Kildaros és Lyathas közös gyermekét egy idegen megtámadta és megölte. A támadásban viszont a merénylő is életét vesztette, egy nyílvessző által. Kildaros és Lyathas a fiát siratta, míg a többiek átkutatták az idegent és zsebében egy kis erszény aranyra leltek, A mágusok rendjének jele volt belesütve. Úgy hitték, hogy ez egy merénylet volt ellenük. A rend, visszatért Icestone-ba és békében temették el a gyermeket. Ekkor a fiú emlékére a várost Icegrave-re keresztelték, s megkezdték a fegyverek készítését.

A háború kitörése
Icegrave egy évig készült titokban a támadásra, és a különböző rendek sorra csatlakoztak. Egész észak Icegrave falaihoz vonult, mert harcba szólította őket a rend. Bosszút akartak állni a mágusokon. A legközelebbi mágus birodalom és feltehetőleg a gyilkos hazája is Magehaven volt, melyben Malgorius Archmágus volt uralmons

A háború
Az északiak megindultak, 10.000 fős hadseregük rohanvást haladt, a lábuk a földet rengette. Hihetetlen gyorsasággal közeledtek Magehaven robusztus falai felé. A mágusok valami védőbűbáj segítségével értesültek az északiak jöttéről és maguk is felkészültek a harcra. Nem messze Magehaven falaitól ütközött meg a két sereg. Ember-ember ellen, kard és nyíl a mágia ellen. A harc kimenete pengeélen végig táncolt. A rend tagjai hősiesen harcoltak viszont Aelor fiai, kik a mágusok közt leghatalmasabbak voltak, szintén megérkeztek a harcmezőre. Pokoli zűrzavar tört ki. Tűz lobogott, vér fröccsent, nyílvesszők szelték a levegőt, rémisztő halálsikolyoktól és kardok csapásaitól volt hangos a völgy. Senki nem tudtam merre van észak és dél, mert a csata hevében olyan füst és köd lepte be őket, hogy képtelenek voltak a tájékozódásra. Mire kitisztult minden mindkét fél ráeszmélt arra, hogy mekkora az áldozatok száma. A rend tagjai közül öten estek el és további hárman haldokoltak. Már csak egy maradt talpon közülük. Malgorius az Archmágus, hogy fedezze népét a mező közepére kiállva tömegével ölte az északiakat. Iorwet, a rend utolsó tagja, barátai és népe halálát látva pajzsát és íját messzire hajította és a balkezébe fogott karddal örült rohamba kezdett. Egyenesen a Nagy mágus felé tartott és ledöntötte őt a lábáról. Ekkor epikus párbaj vette kezdetét, melyben a puszta erő és a mágikus hatalom feszültek egymásnak, hogy végleg eldöntsék a csata végkimenetelét. Iorwet a rendje pusztulása felett érzett bánatában minden erejét beleadva halálos csapást mért Malgoriusra. Ezzel a csata véget ért. A mágusok vereséget szenvedtek, de Icegrave öröme mégsem lehetett felhőtlen. Iorwet súlyos sérüléseket szenvedett és a hirtelen segítség ellenére sem érte meg a reggelt. A csatában a rend mind a 9 tagja életét vesztette és a sereg is óriási veszteségeket szenvedett. A 10.000 főből csak 1000-en tértek vissza. Így a vezető nélkül maradt sereg, nem kísérelt meg ostromot a hatalmas Magehaven ellen.

Az új kezdet
A tömérdek halottat nem tudták eltemetni. A rend hősi halottait összeszedték és visszaindultak Icegravebe. A városban ekkor Iorwet fia uralkodott, ki nagy gyász közepette elrejtette atyja és barátai testét. Tudta, hogy a rend tovább él majd benne és utódaiban, így életre szóló esküt tett. Azóta is tart az eskü, mely apáról fiúra száll. Ki Icegrave koronáját viseli magára veszi az esküt is, mely kötelezi az uralkodót, hogy ha eljön a megfelelő idő, akkor a mágusok meglakolnak a bűneikért.

Királyság: Icegravei Királyság

Városi Jelleg: Északi terület őre

Ellenségek: Magehaven

Szövetségesek: -

Barátok: - Morovel

Képek:
Képek Icegraveről